من له‌گوڵ بوڕیه‌م گوڵى به‌شمه‌
تن به‌و وه‌گوڵكار گوڵزارانمكه‌
ساى چه‌مه‌ن خوه‌شه‌ گوڵ وه‌نازه‌وه‌
وه‌لاروله‌نجه‌ى بى ئه‌نازه‌وه‌
بوو عه‌تر و عه‌بیر هووش تیه‌ریگه‌ سه‌ر
ڕوى له‌باخچه‌گه‌ى نازارانمكه‌
گوڵاوباش ده‌خیل بووه‌ره‌م وه‌ساى گوڵ
با حه‌سره‌ت كاڵ كه‌م بكیشمه‌ دڵ
من له‌گووشه‌ى خه‌م گوڵ له‌ده‌یشت وده‌ر
دویر له‌ئاه سه‌رد دڵزارانمكه‌
كى دیه‌ بوڵبوڵ وه‌ هاواره‌وه‌
به‌شى نه‌مینیگ  گوڵ وه‌داره‌وه‌ !!
ناڵه‌و هاوارم دونیا گرته‌وه‌ر
ته‌ماشاى كزى په‌ڕ شارانمكه‌
گوڵاوباش تویه‌نید جه‌ورم بكیشید
تاوى له‌جیاى من لاى گوڵ بنیشید ؟
وه‌زوان من بویشه‌ گوڵ نازپه‌روه‌ر
یاد بنه‌و باوان لاى یارانمكه‌
